કાલુપુરમાં રહેતી સંજના દસ વર્ષ અગાઉ પોળમાં ડ્રેસ પેકિંગનું કામકાજ કરતી હતી. દુકાનમાં મેનેજર તરીકે કામ કરતા દિનેશ સાથે તેની આંખ મળી જતાં ૨૦૧૫માં સંજનાનાં માતા-પિતા અને દિનેશના મિત્રોની હાજરીમાં બંનેએ લગ્ન કર્યાં હતાં. લગન અગાઉ દિનેશે તેના પરિવારમાં કોઈ ન હોવાનું જણાવ્યું હતું. લગ્ન બાદ બંને પતિ- પત્ની તરીકે સાથે રહેતાં હતાં. લગ્નનાં અઢી વર્ષ બાદ દિનેશ અચાનક ઘરેથી જતો રહ્યો હતો.